মাঝ আকাশেই নিখোঁজ বিমান! চাঞ্চল্য ইন্দোনেশিয়ায়

ওয়েব ডেস্ক : মাঝ আকাশেই নিখোঁজ ইন্দোনেশিয়ার (Indonesia) একটি যাত্রীবাহী বিমান (Plane)। জানা গিয়েছে, নিখোঁজ হওয়ার সময় ওই বিমানে ছিলেন ১১ জন যাত্রী। এই ঘটনা ফের ফিরিয়ে এনেছে এমএইচ-৩৭০ ‌বিমান বিপর্যয়ের স্মৃতি। এই ঘটনায় তীব্র চাঞ্চল্য ছড়িয়েছে। তবে সূত্রের খবর, ওই বিমানের ধ্বংসাবশেষ ইতিমধ্যে উদ্ধার হয়েছে। তবে ঘটনায় কেউ হতাহত হয়েছেন কি না সে বিষয়ে কিছু জানা যায়নি।

জানা গিয়েছে, ইন্দোনেশিয়ার (Indonesia) এটিআর ৪২-৫০০ বিমানটি শনিবার দুপুরে যোগকার্তা থেকে মাকাসার দিকে রওনা দিয়েছিল। কিন্তু কিছুক্ষণ পরেই বিমানের সঙ্গে যোগাযোগ বিচ্ছিন্ন হয়ে যায় কন্ট্রোল রুমের। ইন্দোনেশিায়র সরকার এই ঘটনা নিয়ে বলেছে, বিমানটিকে খোঁজার চেষ্টা চলছে। তবে সূত্রের খবর, রবিবার তল্লাশি চালানো সময় একটি সামরিক হেলিকপ্টার পাহাড়ের ঢালে বিমানের ধ্বংসাবশেষ পড়ে থাকতে দেখে। ফলে এ নিয়ে বেশ কিছু প্রশ্ন উঠছে, তাহলে কি ওড়ার পরেই ভেঙে পড়েছিল বিমানটি? তবে যাত্রীদের হতাহতের বিষয়ে এখনও কিছু জানা যায়নি।

আরও খবর : বাংলাদেশে হিন্দুদের উপর অত্যাচার নিয়ে উদ্বিগ্ন ব্রিটিশ এমপি

এই ঘটনায় উদ্ধার অভিযানের এক কর্তার তরফে বলা হয়েছে, “বিমানের (Plane) প্রধান অংশগুলো খুঁজে পাওয়ার কারণে তল্লাশির এলাকা নির্দিষ্ট করা সম্ভব হয়েছে। আমাদের যৌথ উদ্ধারকারী দল এখন হতাহতদের খুঁজে বের করার ওপর সর্বোচ্চ গুরুত্ব দিচ্ছে। বিশেষ করে যারা এখনও জীবিত থাকতে পারেন।”

প্রসঙ্গত, ২০২৫ সালের জুলাই মাসেও একই ঘটনা ঘটেছিল। মাঝ আকাশে নিখোঁজ হয়ে গিয়েছিল এক রুশ বিমান। ৫০ জন যাত্রী নিয়ে রাশিয়ার পূর্ব প্রান্তের আমুর প্রদেশের টিন্ডা শহরের উদ্দেশে যাচ্ছিল বিমানটি। কিন্তু কিছুক্ষণ পরেই এয়ার ট্রাফিক কন্ট্রোলের সঙ্গে যোগাযোগ বিচ্ছিন্ন হয়ে যায়। তার পরে অনেক খোঁজাখুজির পরে ওই বিমানের ধ্বংসাবশেষ উদ্ধার হয়।